Batho ba 176 ba timetse kamor’a ho soahlamana ha sefofane, Iran – moafrikafmradio: The Most Authoritative Radio Ever!
January 8, 2020 MoAfrika FM
Batho ba 176 ba timetse kamor’a ho soahlamana ha sefofane, Iran
Telebeshene ea Iran e re batho ba 176 ba ile ba timela hoseng ha Laboraro lena, nakong eo sefofane sa Ukraine, se neng se soahlamana haufi le bo-ema-fofane ba machaba ba Imam Khomeini ka thoko ho motse moholo oa Iran.
Raliphatlalatso oa Lekala la Litsela le Lipalangoang oa Iran, Qassem Biniaz o re ka mor’a hore sefofane se phahame bo-ema-fofaneng, se ile sa apareloa ke lelakabe la mollo,’me mofofisi oa sona o ile a lahlaheloa ke taolo ea sona sa tsubella.
Tlaleho ea mathomo e fanoeng ke litsebi tsa lifofane, e itse li lemoha eka sesosa sa ketsahalo eo, ke ho khaoha ha khokahano ea sefofane seo sa moetso oa 737-800 le bolauli bo bo-ema-fofaneng. Litsebi tsena li ntse li etsa lipatlisiso tse tebileng.Tlaleho ka Morao Hlephe.
Previous PostMahokela a lemalla ho thibela tlolo ea molao Ha Mapetla, MaseruNext PostNtlokholo ea sepolesa e amohile Dr ’Maesaea tšireletso ea molao ea linako tsohle